SPALI โชว์กำไรไตรมาสแรกโตเกิน 20%
SPALI เผยงบไตรมาส 1/58 โต 21.85% โดยบริษัทมีรายได้จากการโอนกรรมสิทธิ์อสังหาริมทรัพย์เพิ่มขึ้น ขณะที่ค่าใช้จ่ายในการขายและบริหารลดลง
12 พ.ค. 2558

บริษัท ศุภาลัย จำกัด (มหาชน) หรือ SPALI รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 903.14 ล้านบาท หรือมีกำไรสุทธิ 0.53 บาทต่อหุ้น เพิ่มขึ้น 21.85% จากช่วงเดียวกันของปีก่อนที่มีกำไรสุทธิ 741.20 ล้านบาท หรือมีกำไรสุทธิ 0.43 บาทต่อหุ้น
โดยกำไรในไตรมาสดังกล่าวที่เพิ่มขึ้นเนื่องจากบริษัทมีรายได้จากการโอนกรรมสิทธิ์อสังหาริมทรัพย์เพิ่มขึ้น ขณะที่ค่าใช้จ่ายในการขายและบริหารลดลง